Harold Osborn

Harold Marion Osborn (Butler (Illinois), 13 april 1899 - Champaign (Illinois), 5 april 1975) wie in Amerikaansk heechspringer en mearkamper. 

Hy die twa kear mei oan de Olympyske Simmerpullen (yn 1924 en 1928). Hy waard yn Parys Olympysk kampioen by it heechspringen mei Olympysk rekôr fan 1.98 meter. In goed wike letter wûn Osborn ek de tsienkamp mei 7710.775 punten

Osborn wie bekend om syn "lattentrúk". Under syn flecht oer de latte drukte er dy tsjin de hâlders, sadat dy by lichte oansrekking net falle koe. Foto's en filmateriaal toanden oan hoe't de trúk wurke. Osborn hat him oars syn libben lang ferware tsjin de fertinking dat er op dizze wize falsk spile. Hy bewearde dat syn earm allinnich mar in skaad smiten hie.Uit De truc met de hand, troch Volker Kluge, publisearre yn 100 Hoogtepunten van de Olympische Spelen Deltas ISBN 90 243 8102 9]

Wis is lykwols dat de 2,05 meter dy't er in jier letter by in wedstriid yn Austin sprong, om deselde reden net erkend waard as nij wrâldrekôr. Hoe dan ek, al gau woene tal fan atleten de kampioen neidwaan en spesjalisearren harren deryn om ûnder de sprong de latte fêst te hâlden. De wrâldatletykbûn seach him hjirom twongen om yn 1926 it reglemint te wizigjen. Sûnt dy tiid leit de latte folslein frij op plaatsjes tusken de standers, sadat dy by oanrekking sawol foarút as nei ûnderen falle kin.

Osborn hat boaske west mei de Kanadeeske atlete Ethel Catherwood.
Harold Osborn ferstoar op 5 april 1975, yn 'e âldens fan 75 jier. 

Kategory:Amerikaansk heechspringer
Kategory:Amerikaansk mearkamper
Kategory:Amerikaansk Olympysk kampioen
Kategory:Persoan berne yn 1899
Kategory:Persoan stoarn yn 1975